Մեզ հետ զրույցում Լիլիթ Պետրոսյանն ընդգծեց սեմինարների անցկացման մի քանի նպատակներ, այդ թվում` ոգևորել խելացի երիտասարդներին և ծանոթացնել նրանց աշխարհի առաջատար բուհերում ուսանելու առավելություններին, օգնել մասնակիցներին առավելագույնս ճիշտ կողմնորոշվել իրենց ապագա բուհն ընտրելիս, պատկերացում տալ նրանց հնարավոր դժվարությունների ու փորձությունների մասին, մասնակիցներին փոխանցել անհրաժեշտ հմտությունները` դիմումներ, ինքնակենսագրություն, պահանջվող շարադրություններ (էսսեներ) գրելու, ինչպես նաև հարցազրույցներին մասնակցելու համար: